b'\n_START_ARTICLE_\nNefermaat B\n_START_SECTION_\nEtimologija\n_START_PARAGRAPH_\nNefermaatovo ime zna\xc4\x8di "lijepa Maat", ali se mo\xc5\xbee prevesti i kao "lijepi red". Maat je bo\xc5\xbeica reda i istine.\n_START_SECTION_\nBiografija\n_START_PARAGRAPH_\nNefermaat B je bio jedino dijete princeze Nefertkau A, koja je bila k\xc4\x87er faraona Snofrua. Nefermaatov otac nije poznat, ali postoje teorije o tome tko je on bio. Nefermaat je bio nazvan po svom poluujaku Nefermaatu A, najstarijem od Nefertkauine polubra\xc4\x87e. Imao je naslov "kraljev sin", zbog \xc4\x8dega se pretpostavlja da mu je otac bio faraon. Druga je mogu\xc4\x87nost da je nosio taj naslov jer je bio Snofruov unuk._NEWLINE_Nefermaat je bio vezir, kao i njegov poluujak po kojem je nazvan._NEWLINE_Nije poznata Nefermaatova supruga, ali je u njegovoj grobnici spomenuta \xc5\xbeena znana kao Tadihor. Ona je mo\xc5\xbeda bila njegova supruga. Nefermaatov je sin bio Snofrukaf, kojeg je Nefermaat nazvao po svom djedu._NEWLINE_Nefermaat je pokopan u mastabi G 7060 u Gizi. U blizini te grobnice je pokopana njegova majka, a tu je u blizini i grobnica njegova sina.'